יונתן מונג'ק

יונתן מונג'ק (נולד ב-1954) הוא אדריכל ישראלי.

מונג'ק נולד בירושלים ובה גדל. בצעירותו התגורר תקופה מסוימת במושב שורש. את לימודי האדריכלות השלים במחלקה לאדריכלות בבצלאל שם למד אצל אדריכלים כמו ארטור גולדרייך וזאב דרוקמן מהם הושפע במיוחד. בתום לימודיו עבד במשרדו של האדריכל יצחק ישר. בשנת 1989 פרש ופתח משרד אדריכלים עצמאי בשותפות עם אשתו - אירית. עד היום תכנן מאות בתי מגורים פרטיים בעיקר בישראל אך גם מחוצה לה. המאפיין המרכזי בבתים שהוא מתכנן הוא השימוש בחומרים טבעיים וההשקעה במקומות שהייה נוחים ונעימים אותם הוא מעצב מתוך היכרות מעמיקה עם המשתמשים.

ב-2005 יצא הספר "יונתן מונג'ק – אדריכלות, עיצוב, סגנון חיים" המציג מבחר מעבודותיו של מונג'ק כפי שצולמו על ידי צלם האדריכלות שי אדם. ב-2011 השתתף בסדרת הטלוויזיה "אדריכלי החלומות".

מונג'ק גר עם משפחתו ועובד ברמת השרון.

לקריאה נוספת
אורלי רובינזון: יונתן מונג'ק - אדריכלות, עיצוב, סגנון חיים, הוצאת כתר, 2004.

קישורים חיצוניים
 אתר משרדו של יונתן מונג'ק
 מיכאל יעקובסון: יונתן מונג'ק מחפש חום, לא קר ומנוכר, 30.5.13, Xnet
 מיכאל יעקובסון: טוסקנה בעמק: קשה לדעת איפה היער נגמר ואיפה בית-האבן מתחיל, 19 באפריל 2016, xnet
 שרון בן דוד, שבוע העיצוב הישראלי: יונתן מונג'ק ופיצו קדם בראיון אישי, באתר את, 22 בנובמבר 2015
 
 דייט עם אדריכל: בסטודיו של יונתן מונג'ק, אתר 'בניין ודיור'.
 פרק המתמקד ביצירתו של מונג'ק במסגרת סדרת הטלוויזיה "אדריכלי החלומות".

אדריכלים ישראלים
בוגרי בצלאל, אקדמיה לאמנות ועיצוב
שורש (מושב): אישים
רמת השרון: אישים
ישראלים שנולדו ב-1954